ნორა კისი

ნორა კისი (ეგვინე ელეონორა ადამიანცი, დ. 1908 - გ. 1993) — რუსეთში დაბადებული ფრანგი ბალერინა და ცეკვის მასწავლებელი. დედასა და დეიდასთან, რუზანა სარქისიანთან ერთად, რუსეთის რევოლუციას ხელიდან დაუსხლტა და პარიზში გაიქცა, სადაც ის ალექსანდრე ვოლინინთან სწავლობდა. 1938 წლიდან, ასწავლიდა სტუდია ვაკერის საცეკვაო სკოლაში, პარიზში. მეორე მსოფლიო ომის დროს რომში გადასახლდა, მაგრამ შემდგომ საფრანგეთს დაუბრუნდა. მრავალი წლის განმავლობაში, ბრიუსელში, კვირაში ორი დღით, La Monnaie-ში მუშაობდა. იყო სტუდია ვაკერის ერთ-ერთი ყველაზე კომპეტენტური მასწავლებელი, ასწავლიდა ისეთ ფიგურებს როგორებიც იყვნენ მორის ბეჟარი და მარსია ჰეიდი.

 ბავშვობა და განათლება 
დაიბადა პიატიგორსკში, რუსეთში, 1908 წლის 16 ივნისს.  დედამისი თამირა ადამიანცი (სარქისიანი), მამამისი კი ჯარისკაცი ჭოჭა ადამიანცი იყო. ორივე მათგანს სომეხი წინაპრები ჰყავდა. დედასა და დეიდასთან, ცეკვის მასწავლებელ რუზანა სარქისიანთან ერთად, ის გაექცა რევოლუციას და 1918 წლისათვის პარიზში დასახლდა. მას ასწავლიდნენ ალექსანდრე ვოლინინი, კარლოტა ბრიანზა და ჰარალდ ლენდერი. 

 კარიერა 
კარიერის პირველ ეტაპებზე კისი მრავალ დადგმაში ცეკვავდა, მათ შორის ჯორჯ ბალანჩინის რუსულ ბალეტში (Ballets Russes). ამის მიუხედავად, ის უმეტესად ცნობილია საკუთარი პარიზის ოპერის ბალეტის გაკვეთილების გამო. მის გაკვეთილებს ესწრებოდნენ სხვა პარიზელი და ხშირად უცხოელი ბალეტის მოცეკვავეებიც.

კისი მეორე მსოფლიო ომამდე ფრანგულ წინააღმდეგობის მოძრაობასთან ასოცირებული გახლდათ, და მათ შეხვედრებზე მან კავშირები გააბა აშშ-ს დაზვერვის თანამშრომლებთან. სავარაუდოდ, სწორედ მათი რჩევა იყო, ბალერინა ომს რომში გაქცეოდა.

მის მოსწავლეებს შორის იყვნენ მორის ბეჟარი, მარსია ჰეიდი, მატს ეკი, უილფრიდ პიოლე და ჟან გიზერი, ბალეტის ვარსკვლავები იაპონიიდან, იტალიიდან და პორტუგალიიდან, ასევე მეოცე საუკუნის ბალეტის მოცეკვავეების აღსანიშნავი ნაწილი. 

მისი ფსევდონიმი მომდინარეობდა მისი მეუღლის, უნგრელი მხატვრის, ლადისლას კიშის სახელიდან. 
გარდაიცვალა არგენტეილში, 1993 წელს, 3 დეკემბერს, 85 წლის ასაკში. 

სქოლიო

კატეგორია:დაბადებული 1908
კატეგორია:გარდაცვლილი 1993
კატეგორია:რუსი ბალერინები